Brubakeri idee rahvusluse kujunemisest kolme poliitilise grupi vahelise suhtena lisab eelpool käsitletud .teisesuse. tähtsale rollile rahvusluse kujunemisel uue nüansi: teatud olukorras võib suhe  "teisega" sisaldada ka kolme rühma, kusjuures kõik rühmad on omaette "teised" üksteise jaoks, manipuleerivad üksteisega ning püüavad parandada oma positsioone poliitilises võimuvõitluses. Brubakeri mudel hõlmab Eesti kontekstis näiteks Eestit rahvusriigi, Eesti venekeelset elanikkonda vähemusrahvuse ning Venemaad välise rahvusliku kodumaa rollis.